ᱯᱷᱚᱨᱤᱫᱟᱵᱟᱫᱽ

ᱯᱷᱚᱨᱤᱫᱟᱵᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱚᱨᱤᱭᱟᱬᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱫᱤᱞᱞᱤ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱞᱞᱤ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱩᱬ ᱥᱮᱴᱮᱞᱟᱭᱤᱴ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱚᱱᱰᱤᱜᱚᱰ ᱠᱷᱚᱱ ᱫᱚ ᱒᱘᱔ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱡᱚᱢᱩᱱᱟ ᱜᱟᱰᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱥᱟᱞᱟᱜ ᱥᱟᱢᱟᱝ ᱦᱚᱱᱚᱛ ᱥᱤᱢᱟᱹ ᱵᱮᱱᱟᱣᱟ ᱾ ᱥᱤᱧᱚᱛ ᱥᱚᱨᱠᱟᱨ ᱫᱚ ᱱᱤᱭᱟᱹ ᱒᱔ ᱢᱮᱭ ᱒᱐᱑᱖ ᱥᱟᱞ ᱨᱮ ᱥᱢᱟᱨᱴ ᱥᱚᱦᱚᱨ ᱢᱤᱥᱚᱱ ᱨᱮᱱᱟᱜ ᱫᱚᱥᱟᱨ ᱥᱩᱪᱤ ᱨᱮ ᱥᱮᱞᱮᱫ ᱟᱠᱟᱫᱟ ᱾ ᱥᱤᱴᱤ ᱢᱮᱭᱚᱨ ᱯᱷᱟᱶᱰᱮᱥᱚᱱ ᱨᱮᱱᱟᱜ ᱥᱟᱨᱵᱷᱮ ᱨᱮ ᱯᱷᱚᱨᱤᱫᱟᱵᱟᱫᱽ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱤᱨᱟᱹᱞᱟᱜ ᱟᱨ ᱥᱤᱧᱚᱛ ᱨᱮ ᱛᱮᱥᱟᱨ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜᱟᱜ ᱥᱚᱦᱚᱨ ᱞᱟᱹᱭ ᱟᱠᱟᱱᱟ ᱾ ᱒᱐᱐᱑ ᱥᱟᱞ ᱨᱮ ᱫᱤᱞᱞᱤ ᱴᱚᱴᱷᱟᱠᱤᱭᱟᱹ ᱡᱚᱡᱽᱱᱟ ᱞᱮᱠᱟᱛᱮ, ᱯᱷᱚᱨᱤᱫᱟᱵᱟᱫᱽ ᱫᱚ ᱫᱤᱞᱞᱤ ᱢᱟᱦᱟᱱᱚᱜᱚᱨ ᱴᱚᱴᱷᱟ (ᱰᱤᱮᱢᱮ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱟᱜᱽᱨᱟ ᱠᱮᱱᱟᱞ ᱟᱨ ᱡᱚᱢᱩᱱᱟ ᱜᱟᱰᱟ ᱛᱟᱞᱟ ᱨᱮ ᱯᱷᱚᱨᱤᱫᱟᱵᱟᱫᱽ (ᱥᱮᱠ.᱖᱖ ᱠᱷᱚᱱ ᱘᱙) ᱨᱮᱱᱟᱜ ᱰᱷᱚᱝᱜᱟ ᱩᱛᱱᱟᱹᱣ ᱚᱲᱟᱜ ᱟᱨ ᱠᱟᱹᱨᱜᱟᱲ ᱴᱷᱟᱶ ᱨᱮ ᱜᱨᱮᱴᱟᱨ ᱯᱷᱚᱨᱤᱫᱟᱵᱟᱫᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱚᱥᱟᱨ ᱥᱚᱲᱚᱠ, ᱩᱥᱩᱞ ᱯᱟᱠᱟ ᱚᱲᱟᱜ, ᱢᱳᱞ, ᱥᱮᱪᱮᱫ ᱤᱸᱥᱤᱴᱤᱴᱭᱩᱥᱚ ᱟᱨ ᱦᱤᱞᱴᱷ ᱟᱨ ᱵᱮᱯᱟᱨ ᱛᱟᱞᱢᱟ ᱥᱟᱶ ᱢᱤᱫ ᱩᱯᱼᱥᱚᱦᱚᱨ ᱞᱮᱠᱟᱛᱮ ᱩᱛᱱᱟᱹᱣ ᱠᱟᱱᱟ ᱾ ᱥᱮᱠᱴᱚᱨ ᱖᱖ ᱠᱷᱚᱱ ᱖᱔ ᱠᱟᱹᱨᱜᱟᱲ ᱴᱚᱴᱷᱟ ᱢᱮᱱᱟᱜᱼᱟ, ᱟᱫᱚ ᱥᱮᱠᱴᱚᱨ ᱖᱕ ᱠᱷᱚᱱ ᱘᱙ ᱚᱲᱟᱜ ᱥᱮᱠᱴᱚᱨ ᱢᱮᱱᱟᱜᱼᱟ ᱾

ᱯᱷᱚᱨᱤᱫᱟᱵᱟᱫᱽ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱠᱟᱹᱨᱜᱟᱲ ᱛᱟᱞᱢᱟ ᱠᱟᱱᱟ ᱾ ᱦᱚᱨᱤᱭᱟᱬᱟ ᱨᱮ ᱢᱤᱫᱴᱟᱹᱝ ᱤᱱᱠᱚᱢ ᱴᱮᱠᱥ ᱨᱮᱱᱟᱜ ᱕᱐% ᱫᱚ ᱯᱷᱚᱨᱤᱫᱟᱵᱟᱫᱽ ᱟᱨ ᱜᱩᱲᱜᱟᱶ ᱠᱷᱚᱱ ᱢᱮᱱᱟᱜᱼᱟ ᱾ ᱯᱷᱚᱨᱤᱫᱟᱵᱟᱫᱽ ᱪᱟᱥ ᱴᱚᱴᱷᱟ ᱠᱷᱚᱱ ᱢᱮᱸᱦᱫᱤ ᱪᱟᱥ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱟᱫᱚ ᱴᱨᱮᱠᱴᱚᱨ, ᱢᱚᱴᱚᱨᱥᱟᱭᱠᱤᱞ, ᱥᱣᱤᱪ ᱜᱤᱭᱟᱨ, ᱨᱮᱯᱷᱨᱤᱡᱽᱨᱮᱴᱚᱨ, ᱡᱩᱛᱟ, ᱴᱟᱭᱟᱨ ᱟᱨ ᱞᱩᱜᱽᱲᱤ ᱱᱚᱣᱟ ᱮᱛᱚᱦᱚᱵ ᱠᱟᱹᱨᱜᱟᱲ ᱠᱟᱱᱟ ᱾

ᱱᱟᱜᱟᱢ
ᱫᱤᱞᱞᱤ ᱟᱨ ᱟᱜᱽᱨᱟ ᱛᱟᱞᱟ ᱨᱮ ᱜᱨᱮᱸᱰ ᱴᱨᱟᱸᱠ ᱨᱚᱰ ᱵᱟᱧᱪᱟᱣ ᱞᱟᱹᱜᱤᱫ ᱛᱮ ᱢᱩᱜᱚᱞ ᱥᱚᱢᱨᱟᱴ ᱡᱟᱦᱟᱸᱜᱤᱨᱤᱡ ᱡᱚᱜᱚ ᱯᱟᱨᱥᱮᱛ ᱥᱮᱠᱷ ᱯᱷᱚᱨ ᱤᱫᱽ ᱦᱚᱛᱮᱛᱮ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱫᱚ ᱦᱩᱭᱮᱱᱟ, ᱟᱨ ᱵᱨᱚᱡᱟᱜ ᱠᱟᱞᱪᱟᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ᱾ ᱯᱟᱠᱤᱥᱛᱟᱱᱤ ᱨᱤᱯᱷᱩᱡᱤ ᱨᱤᱥᱮᱴᱞᱮᱢᱮᱸᱴ ᱟᱨ ᱠᱟᱹᱡ ᱠᱟᱹᱨᱜᱟᱲ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱢᱤᱫ ᱯᱨᱚᱡᱮᱠᱴ ᱛᱟᱦᱮᱸ ᱠᱟᱱᱟ ᱾ ᱑᱙᱕᱐ ᱥᱟᱞ ᱨᱮ ᱥᱚᱦᱚᱨ ᱨᱮ ᱮᱦᱚᱵ ᱮᱱᱟ ᱾ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱮ, ᱯᱷᱚᱨᱤᱫᱟᱵᱟᱫᱽ ᱮᱦᱚᱵ ᱨᱮ ᱜᱩᱲᱜᱟᱶ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱛᱟᱭᱚᱢ ᱛᱮ ᱑᱕ ᱚᱜᱚᱥᱴ ᱑᱙᱗᱙ ᱥᱟᱞ ᱨᱮ ᱢᱤᱫᱴᱟᱹᱝ ᱯᱷᱩᱨᱜᱟᱹᱞ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾

ᱚᱛᱱᱚᱜ	

ᱥᱟᱥᱚᱱ ᱪᱟᱪᱞᱟᱣ	

ᱠᱟᱹᱣᱰᱤ ᱟᱹᱨᱤ


ᱦᱮᱡ ᱥᱮᱱ ᱰᱟᱦᱟᱨ ᱟᱨ ᱡᱚᱲᱟᱣ ᱟᱠᱟᱱᱟ	

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱚᱨᱤᱫᱟᱵᱟᱫᱽ ᱨᱤᱱ ᱦᱚᱲ ᱮᱞ ᱫᱚ ᱑,᱔᱑᱔,᱐᱕᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱕᱔,᱕᱔᱒ ᱠᱚᱲᱟ ᱟᱨ ᱖᱕᱙,᱕᱐᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱘᱓.᱘᱓ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱞᱚᱠᱟᱞ ᱯᱟᱹᱨᱥᱤ ᱠᱚᱫᱚ ᱵᱨᱚᱡᱽᱵᱷᱟᱥᱟ ᱟᱨ ᱦᱚᱨᱤᱭᱟᱬᱣᱤ ᱠᱟᱱᱟ ᱾

ᱥᱮᱪᱮᱫ

ᱥᱟᱹᱠᱷᱭᱟᱹᱛ

Sources
http://www.FaridabadYellowPages.com – A 2 Z about Faridabad

ᱵᱟᱦᱨᱮ ᱡᱚᱱᱚᱲ
 District Faridabad Official Web Site
 Municipal Corporation of Faridabad Official Website



ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ
ᱛᱷᱚᱠ:ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:Landforms of Haryana
ᱛᱷᱚᱠ:ᱠArchaeological sites in Haryana
ᱛᱷᱚᱠ:Tourist attractions in Haryana
ᱛᱷᱚᱠ:Rebuilt buildings and structures in India